Hepatitis

U medicini (gastroenterologija), "hepatitis" je svaka bolest upale jetre, klinička slika i prognoza, kao i terapija.

 Znakovi i simptomi 
Hepatitis se manifestira abdominalnom boli, povišenom tjelesnom temperaturom, hepatomegalijom (povećanje jetre) idr. Neki se hronični oblici hepatitisa manifestiraju malim brojem znakova i simptoma i to tek kada je došlo do dugotrajne upale koja je dovela do zamjene jetrenih ćelija vezivnim tkivom, odnosno kada je došlo do ciroze.

 Vrste hepatitisa 

 Virusni 
Akutni hepatitis najčešće nastaje zbog virusnih infekcija:
 Hepatitis A
 Hepatitis B
 Hepatitis C
 Hepatitis D (mora biti prisutan virus hepatitisa B)
 Hepatitis E
 Hepatitis G

 Za više informacija pogledajte odgovarajući članak

 Hepatitis A 
HAV je enterovirus koji se prenosi fekalno-oralnim putem (npr.kontaminirana hrana). Uzrokuje akutnu vrstu hepatitisa, dok hronični ne postoji. Bolesnikov imunološki sistem stvara antitijela protiv hepatitisa A koja će zaštiti organizam. Kao mjera prevencije postoji vakcina protiv hepatitisa A.

 Hepatitis B 
HBV uzrokuje i akutni i hronični hepatitis u bolesnika koji nisu u mogućnosti ukloniti virus. Prijenos može biti preko zaražene krvi (transfuzija - danas vrlo rijetko), tetovažama (tetovaže napravljene i amaterski i profesionalno), spolnim odnosom ili vertikalnim prijenosom (s majke na fetus). Ipak, u 50% slučajeva uzrok infekcije ne može se odrediti. Kontakt krvlju može se ostvariti razmjenom šprica za intravensko uzimanje droge, brijaćkim priborom kao npr. žiletima, ili diranjem rana inficiranih osoba. Kao mjera prevencije, u mnogim zemljama postoji program zamjene šprica i igala. U SAD-u, 95% pacijenata se izliječi i stvori antitijela protiv virusa hepatitisa B. No, 5% bolesnika se ne izliječi te nastane hronična infekcija. Samo su te osobe pod rizikom od nastanka dugotrajnih komplikacija hepatitisa B. Bolesnici sa hepatitisom B stvaraju antitijela protiv virusa hepatitisa B, ali ta antitijela nisu u dovoljnoj velikoj količini da suzbiju infekciju koja se smješta u DNK napadnutih ćelija jetre. Stalni nastanak virusa u kombinaciji sa antitijelima, vjerovatno će stvoriti kompleksnu imuno-bolest, tipičnu za takve bolesnike. Postoji vakcina za prevenciju nastanka infekcije hepatitisom B. Zbog hroničnih komplikacija hepatitisa (ciroza i hepatocelularni karcinom), godišnje umire 500.000 do 1.200.000 osoba. Hepatitis B je endemičan u velikom broju južno-istočnih Azijskih država, gdje su ciroza i hepatocelularni karcinomi sve češći uzroci smrti.

 Hepatitis C 
HCV (izvorno "non-A non-B hepatitis") se vjerovatno ne prenosi seksualnim kontaktom, već samo preko krvi. Dovodi do nastanka hroničnog oblika hepatitisa, koji obično prelazi u cirozu. Može ostati asimptomatičan 10-20 godina. Ne postoji vakcinacija za hepatitis C. Bolesnici sa hepatitisom C su skloni zarazi hepatitisom A ili B. Stoga se svi bolesnici sa hepatitisom C vakciniraju protiv hepatitisa A i hepatitisa B.

 Hepatitis D, E i G 
Ostala dva poznata hapatovirusa su HDV i HEV. HDV se ne može širiti bez prisutnosti virusa hepatitisa B, jer njegovom genomu nedostaju neki bitni geni. Klinička slika hepatitisa E je vrlo slična onoj hepatitisa A, iako može drugačije djelovati u nekih bolesnika, posebice trudnica; najrasprostranjeniji je na Indijskom subkontinentu.

Postoji i Hepatitis G.

Ostavi virusi koji mogu uzrokovati virusni hepatitis:
 Mumps virus
 Rubela virus
 Citomegalovirus
 Epstein-Barr virus
 Drugi herpes virusi

 Alkoholni hepatitis 
Etanol, glavni sastojak alkoholnih pića, također može uzrokovati hepatitis. Alkoholni hepatitis najčešće nastaje nakon dugotrajne konzumacije alkohola. Alkoholni hepatitis se manifestira velikim brojem simptoma, neki od njih su: malaksalost, povećanje jetre, stvaranje tekućine u abdomenu (ascites)... Alkoholni hepatitis može varirati od blagog do ozbiljne upale s nastankom žutice, produženjem protrombinskog vremena i zatajivanjem jetre.
Alkohoni hepatitis ne mora dovesti do ciroze, no ciroza je češća u bolesnika sa dugotrajnim konzumiranjem alkohola.

 Hepatitis uzrokavani lijekovima 
Veliki broj lijekova može uzrokovati hepatitis. 
Lijek za diabetes Troglitazone, 2000. je povučen iz prodaje zbog uzrokovanja hepatitisa. Ostali lijekovi koji mogu uzrokovati hepatitis
:
 Halotan (posebni anestetički plin)
 Metildopa (antihipertenziv)
 Izoniazid (INH) i Rifampicin (antituberkulotici)
 Fenitoin i valproic acid (antiepileptici)
 Zidovudin (antiretroviral npr. protiv AIDS-a)
 Ketoconazol (antifungal)
 Nifedipin (antihipertenziv)
 Ibuprofen i Indometacin (NSAID)
 Amitriptilin (antidepresiv)
 Amiodaron (antiaritmic)
 Nitrofurantoin (antibiotik)
 Neke ljekovite biljke i nutricionalni dodaci

 Vanjski linkovi 
 Multi-jezična stranica o HIV/SIDI i Hepatitisu C
 National Hepatitis C Program U.S. Department of Veterans Affairs
 The Center for Disease Control's Viral Hepatitis website
 Autoimmune Hepatitis Calculator
 O hepatitisu - udruga hepatos 
 O hepatitisu

Kategorija:Hepatitis
Kategorija:Upale
Kategorija:Virusne bolesti